21. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 217 της 30 Μαρτ./20 Απρ. 1961 (ΦΕΚ Α΄  65) Περί λειτουργίας Τμημάτων Μετεκπαιδεύσεως της Σχολής Τουριστικών Επαγγελμάτων  Έχοντες υπ’ όψιν: 1)Τας διατάξεις του άρθρ. 5 του Νομ. 4032/1960 «περί τροποποιήσεως και συμπληρώσεως του Ν.Δ. 3594/56 περί Σχολής Τουριστικών Επαγγελμάτων». 2)Γνώμην του Εκπαιδευτικού Συμβουλίου της Σχολής Τουριστικών Επαγγελμάτων εξενεχθείσαν κατά την συνεδρίασιν αυτού της 18ης Νοεμ. 1960. 3)Την εις το υπ’ αριθ. 66/1961 πρακτικόν του Συμβουλίου της Επικρατείας διατυπωθείσαν γνώμην αυτού. Προτάσει των Ημετέρων επί της Προεδρίας Κυβερνήσεως και Εργασίας Υπουργών, απεφασίσαμεν και διατάσσομεν: Άρθρ.1.-1.Δι’ αποφάσεων εκδιδομένων από κοινού υπό των Υπουργών Προεδρίας Κυβερνήσεως και Εργασίας, μετά πρότασιν του Ε.Ο.Τ. και σύμφωνον γνώμην του Διοικητικού Συμβουλίου της Σ.Τ.Ε., ιδρύονται εις διαφόρους πόλεις της χώρας υπό της Σχολής ταύτης Τμήματα προς μετεκπαίδευσιν των εργαζομένων εις τουριστικά επαγγέλματα. 2.Δια της κατά τ’ ανωτέρω αποφάσεως ορίζεται ο αριθμός των εκπαιδευτικών περιόδων, αι ειδικότητες αίτινες θα διδαχθώσιν εν τω συνιστωμένω Τμήματι και αι τάξεις αίτινες θα λειτουργήσωσιν εις εκάστην ειδικότητα. 3.Η διάρκεια των εκπαιδευτικών περιόδων των κατά τα ανωτέρω τμημάτων Μετεκπαιδεύσεως δεν δύναται να είναι μικροτέρα των οκτώ μηνών εν συνόλω συνεχούς ή διακεκομμένης λειτουργίας. 4.Εις πόλεις τουριστικού ενδιαφέροντος εις ας δεν καθίσταται εφικτή ή δεν είναι αναγκαία η ίδρυσις τμημάτων Μετεκπαιδεύσεως δύνανται να ιδρυθώσι, κατά την ανωτέρω διαδικασίαν Φροντιστήρια ξένων γλωσσών, προς τον σκοπόν όπως ταύτα δι’ ειδικής διδασκαλίας καταστήσωσι τους εργαζομένους εις τουριστικά επαγγέλματα ικανούς να συνεννοούνται εις ξένας γλώσσας κατά την εξάσκησιν του επαγγέλματός των. Άρθρ.2.-Το Εκπαιδευτικόν πρόγραμμα εκάστου Τμήματος καταρτίζεται υπό του Εκπαιδευτικού Συμβουλίου της Σχολής. Δια του προγράμματος τούτου καθορίζονται τα διδακτέα μαθήματα, αι καθ’ ημέραν και κατά μάθημα ώραι διδασκαλίας και πάσα άλλη αναγκαία λεπτομέρεια. (Αντί για τη σελ. 98,11(ι) Σελ. 98,11(ια) Τεύχος 1284 – Σελ. 101 320 Άρθρ.3.-1.Εις τα Τμήματα Μετεκπαιδεύσεως είναι υποχρεωτική η διδασκαλία μιας των κυριοτέρων ξένων γλωσσών επί διακοσίας τουλάχιστον ώρας εις εκάστην εκπαιδευτικήν περίοδον. Μετεκπαιδευόμενος μη παρακολουθήσας επί 180 τουλάχιστον ώρας την διδασκομένην ξένην γλώσσαν αποκλείεται των εξετάσεων, εκτός εάν ο διδάσκων καθηγητής πιστοποιήση ότι ούτος γνωρίζει καλώς την διδασκομένην γλώσσαν. 2.Ο δια την εκμάθησιν της ξένης γλώσσης διατιθέμενος χρόνος συνυπολογίζεται εις τον χρόνον της μετεκπαιδεύσεως της παρ.3 του άρθρ.1 του παρόντος. 3.Η κατά τα ανωτέρω διδασκαλία των ξένων γλωσσών είναι ειδική, αποβλέπουσα εις την μετάδοσιν γνώσεων επαρκών δια συνεννοήσεις εις το επάγγελμα. 4.Κατ’ απόφασιν του Διοικ. Συμβουλίου της Σ.Τ.Ε. λαμβανομένην μετά σύμφωνον γνώμην του Εκπαιδευτικού Συμβουλίου αυτής, δύναται η Σχολή να συμβάλλεται μετ’ άλλων υφισταμένων ινστιτούτων ή Σχολών ξένων γλωσσών δια την μέσω αυτών διδασκαλίαν ξένων γλωσσών εις τους μετεκπαιδευομένους εις τα Τμήματα της Σχολής ή τα Φροντιστήρια. Δια των σχετικών συμβάσεων καθορίζονται πάσαι αι αναγκαίαι λεπτομέρειαι δια την εις τα ινστιτούτα και τας Σχολάς ταύτας φοίτησιν των ανωτέρω. Άρθρ.4.-Δια την λειτουργίαν των τμημάτων Μετεκπαιδεύσεως ή των Φροντιστηρίων ξένων γλωσσών δύνανται να χρησιμοποιώνται αι αίθουσαι διδασκαλίας των Διδακτηρίων της Σχολής, όπου λειτουργούσι τοιαύτα, ή έτεραι αίθουσαι ενοικιαζόμεναι ή παραχωρούμεναι καθ’ οιονδήποτε τρόπον δωρεάν ή επί σχετική αποζημιώσει. Άρθρ.5.-«Εις τα Τμήματα Μετεκπαιδεύσεως δύνανται να εγγραφώσι οι εφοδιασμένοι με το κατά νόμον επαγγελματικόν βιβλιάριον και έχοντες τριετή τουλάχιστον πραγματικήν υπηρεσίαν εις τουριστικόν επάγγελμα ή εργαζόμενοι ως επαγγελματίαι σερβιτόροι εις Δημοσίας Υπηρεσίας αι οποίαι παραθέτουν επίσημα γεύματα, δεξιώσεις και προβαίνουν εις άλλους παρεμφερείς εκδηλώσεις συγκεντρούντες και τας υπό των σχετικών διατάξεων τασσομένας λοιπάς προϋποθέσεις». Το άρθρ.5 αντικαταστάθηκε ως άνω από το Π.Δ. 807/19 – 28 Αυγ. 1980 (ΦΕΚ Α΄ 197). Άρθρ.6.-Η Διεύθυνσις εκάστου τμήματος καταρτίζει τους πίνακας των μετεκπαιδευομένων και καθορίζει, μετά γνώμην των οικείων οργανώσεων των εργοδοτών και εργαζομένων, την έναρξιν και λήξιν εκάστης εκπαιδευτικής περιόδου ως και τας ώρας  Σελ. 98,12(ια) Τεύχος 1284 – Σελ. 102 της καθ’ ημέραν διδασκαλίας εις τα τμήματα Μετεκπαιδεύσεως. Επί διαφωνίας της Διευθύνσεως του Τμήματος και των Οργανώσεων, αποφαίνεται οριστικώς η Διοίκησις της Σχολής. Άρθρ.7.-1.Επί των κατά τ’ ανωτέρω καλουμένων προς φοίτησιν εις τα Τμήματα Μετεκπαιδεύσεως και μη προσερχομένων αδικαιολογήτως, κατά την κρίσιν του Διευθυντού του τμήματος, εφαρμόζονται αι διατάξεις της παρ.4 του άρθρ.3 του Ν.Δ. 3594/56. 2.Ωσαύτως επί των απουσιαζόντων έκ τινος μαθήματος αδικαιολογήτως, κατά την κρίσιν του Διευθύνοντος το τμήμα, εφαρμόζονται αι διατάξεις της παρ.5 του άρθρ.3 του Ν.Δ. 3594/56. Άρθρ.8.-1.Πάντες οι κατά τ’ ανωτέρω μετεκπαιδευόμενοι, μετά το πέρας της φοιτήσεώς των, υποβάλλονται εις εξετάσεις ενώπιον επιτροπής οριζομένης υπό του Εκπαιδευτικού Συμβουλίου της Σ.Τ.Ε. και θεωρούνται επιτυχόντες, εφ’ όσον με βάσιν ανώτατον βαθμόν το 10, λάβωσι μέσον μεν γενικόν βαθμόν τουλάχιστον 5, απαραιτήτως δε τουλάχιστον 6 εις το βασικόν μάθημα της ειδικότητος εις ην εγένετο η μετεκπαίδευσις και πέντε εις το τοιούτον της ξένης γλώσσης. 2.Οι αποτυγχάνοντες κατά τας εξετάσεις δύνανται να επαναφοιτήσωσι κατά την επομένην εκπαιδευτικήν περίοδον, προς παρακολούθησιν του μαθήματος ή των μαθημάτων εις ο ή εις α απέτυχον. Μετά το πέρας της κατά ταύτα φοιτήσεώς των υποβάλλονται εκ νέου εις εξετάσεις. Εάν εκ δευτέρου αποτύχωσιν εις τα μαθήματα εις α επανεξητάσθησαν θεωρούνται ακατάλληλοι, εφαρμοζομένων και εν προκειμένω των διατάξεων του άρθρ.4 του Ν.Δ. 3594/56. Ουδείς εκ των μετεκπαιδευομένων λαμβάνει πτυχίον, εφ’ όσον κατά την διάρκειαν της μετεκπαιδεύσεώς του επιδείξει διαγωγήν κακήν ή μετρίαν. 18.Β.η.21 Σχολή Τουριστικών Επαγγελμάτων 321